

Vážení zákazníci,

v záujme skvalitňovania a rozširovania služieb Vám prostredníctvom elektronických služieb internetového portálu SSD ponúkamemožnosť overiť si plánovanú odstávku pre Vaše odberné miesto alebo Vašu obec.

Aplikácia Vám umožňuje získať nasledovné informácie o:

1. plánovanej odstávke elektriny pre Vaše odberné miesto,
2. prípadnom zrušení plánovanej odstávky,
3. skutočných časoch plánovanej odstávky.

**Pre zobrazenie plánovanej odstávky pre Vaše odberné miesto alebo obec zadajte aspoň jeden údaj do uvedených políčok (EIC kód**, **číslo odberného miesta, obec, ulica).**

Následne vyberte, o akú informáciu máte záujem vo väzbe na plánovanú odstávku.

**Kliknutím na ikonu kalendára pri políčkach OD, DO vyberte časový interval, za aký sa majú plánované odstávky zobraziť. Kliknutím na tlačidlo „Vyhľadať“ sa zobrazia záznamy, podľa Vami zadaných kritérií.**

**Od – Do** – možnosť zadať časový interval zobrazenia plánovanej práce

**TYP**

**Plánované odstávky** - zobrazenie plánovaných prerušení distribúcie elektriny, ktoré sa budú konať.

**Storno plánovanej odstávky** - zobrazenie plánovaných odstávok prerušenia distribúcie elektriny, ktoré sa mali vykonať, ale z technických a objektívnych príčin boli tieto naplánované odstávky zrušené.

**Skutočné časy zrealizovaných plánovaných odstávok** - zobrazenie skutočných časov prerušenia distribúcie elektriny pri už zrealizovanej plánovanej odstávke.

**EIC kód** - identifikácia Vášho odberného miesta podľa 16-miestneho čísla.

**Číslo odberného miesta** - identifikácia Vášho odberného miesta podľa 7-miestneho čísla.

**Obec, ulica** – obec, mesto, ulica fyzického umiestnenia Vášho odberného miesta.

**Plánovaný čas odstávky od – do**- plánovaný čas prerušenia distribúcie elektriny.

**Skutočný čas odstávky od – do** - skutočný čas prerušenia distribúcie elektriny.

**Dátum zverejnenia** – čas, kedy bolo oznámenie o prerušení distribúcie elektriny publikované na internetovej stránke spoločnosti Stredoslovenská distribučná, a.s.

**Dátum stornovania –** čas, kedy bolo oznámenie o zrušení plánovanej odstávky zverejnené na internetovej stránke spoločnosti Stredoslovenská distribučná, a.s..

Poznámka:

V zmysle § 31 odsek 1 písm. e) bod 5 Zákona č. 251/2012 Z. z. o energetike a o zmene a doplnení niektorých zákonov v platnom znení, odberateľom nevzniká nárok na náhradu škody, ktorá bola spôsobená prerušením distribúcie elektriny v dôsledku plánovaných prác na zariadeniach distribučnej sústavy.

V zmysle § 31 odsek 2 písm. t) "Prevádzkovateľ distribučnej sústavy je o. i. povinný miestne obvyklým spôsobom a zverejnením na svojom webovom sídle oznámiť odberateľom elektriny začiatok plánovaného obmedzenia alebo prerušenia distribúcie elektriny a dobu trvania obmedzenia alebo prerušenia, a to najmenej 15 dní pred plánovaným začatím.